fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi pl fi da fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Maiju Harila: Opinnoista uutta osaamista ja näkökulmia yritysvastuutyöhön — Jyväskylän yliopiston avoin yliopisto
Tehtyäni kymmenisen vuotta tapahtumatuotannon projektipäällikön töitä aloin kaivata uutta suuntaa uralleni. Jossain vaiheessa minulle kirkastui, että juuri yritysvastuun kenttä on oma juttuni. Jo lapsena huomasin ihmisten eriarvoisen aseman yhteiskunnassa. Siksi haluan vaikuttaa positiivisesti maailmaan esimerkiksi kansainvälisiä kummilapsiani tukemalla. Haluan vastuullisuuden olevan olennainen osa myös työuraani.
Päädyin opiskelemaan Jyväskylään, koska täällä oli valmiiksi mietittynä paketti, jossa oli kursseja eri tieteenaloilta.
Halusin tutustua aiheeseen monista eri näkökulmista ja opiskelin mm. etiikkaa, ihmisoikeuksia ja työelämän monimuotoisuuteen liittyviä kysymyksiä. Haastoin itseäni myös mukavuusalueeni ulkopuolelle ja valitsin opintoihin itselleni vieraampia oppiaineita, kuten kemia, tekoäly ja robotiikka sekä biologia. Nekin kun linkittyvät olennaisesti työelämän vastuullisuuteen.
Yllätykseksi itsellenikin tulin opiskelleeksi paljon biologiaa. Sen myötä ymmärrän nyt paremmin sellaisiakin haasteita, joista en ole aiemmin ollut niin perillä. Toisaalta biologiankursseissa oli myös sellaisia sisältöjä, joihin oli kuitenkin jotain tuttua tarttumapintaa, esimerkiksi YK:n Agenda 2030:een liittyen. Innostuksesta biologian opintoihin kiitokset opettajalleni Saana Kataja-aholle. Hänen tavallaan opettaa oli minulle iso merkitys.
Saanan kursseilla huomasin, kuinka tärkeää opetus minulle on. Opin paremmin, kun joku, joka tietää aiheesta enemmän, avaa asiaa. Sitten luen itsenäisesti sen päälle. Nauhoitetut luennotkin ovat toimivia, mutta parhaiten opin, jos mukana on vielä interaktio. Minähän tiedän jo mitä itse ajattelen, mutta on hyödyllistä ymmärtää, mitä opettaja tai muut opiskelijat ajattelevat! Tämä on erityisen olennaista esimerkiksi erilaisissa eettisissä kysymyksissä.
Kokemus auttaa ja tuo perspektiiviä
Olen 45-vuotias aikuisopiskelija, jolla on kolme tutkintoa takana: kansainvälisen viestinnän maisteritutkinto Australiasta, liiketalouden tradenomitutkinto sekä visuaalisen markkinoinnin ammattitutkinto. Olin pitkään Nokialla töissä monikulttuurisessa ympäristössä. Sen jälkeen olen tehnyt monenlaisia projekteja ja joulukuusta 2017 alkaen toiminut vastuullisuusasiantuntijana.
Opintojeni ajan olen ollut opintovapaalla, jotta voin keskittyä niihin täysillä. Se on ollut minulle hyvä ratkaisu. Tein kaikki opinnot etänä ja se sopi minulle hyvin. Ainoastaan ryhmätöiden tekemisen koin etäyhteyksin vieraiden ihmisten kanssa hankalana.
Oli virkistävää taas opiskella ja huomata, että vaikka edellisistä opinnoista on jo aikaa, minulla on edelleen todella hyvät valmiudet oppia uutta. Nyt opintoihin on vain enemmän perspektiiviä työelämän kautta. Motivaationi on niin korkea, että senkin vuoksi opintoihin on ollut helppo tarttua myös vaikeimpina koronakuukausina, ja olen pysynyt asettamassani aikataulussa. Biologian opettaja Saana kiittikin minua hyvästä asenteestani opiskelua kohtaan. Olen nauttinut opinnoista tosi paljon ja melkein harmittaa, että tämä nyt loppuu!
Opiskele vastuullisuutta laajasti ja monitieteisesti – tutustu uuteen Vastuullisuus ja kestävä kehitys työelämässä -opintokokonaisuuteen
Opiskele maksuton Johdatus planetaariseen hyvinvointiin (1 op) verkossa
Ota yhteys JYU avoimen opintopalveluihin
Ylei­set tent­ti­päi­vät ja pai­kat
Maiju Harila: Opinnoista uutta osaamista ja näkökulmia yritysvastuutyöhön
Opiskelu työttömyyden aikana: avoin yliopisto
Avoimia opintoja kansanopistoissa, kansalaisopistoissa ja kesäyliopistoissa
Avoin yliopisto-opiskelu lukion jälkeen
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice